Gleðilegt nýtt ár kæru lesendur og takk fyrir árin hérna á Trendnet xx Ég var mikið að velta því fyrir mér hvort ég ætti að fara yfir árið því ég vissi hreinlega ekki hvernig ég ætti að koma því í orð hvernig 2019 er búið að vera . Í byrjun árs gat ég ómögulega séð fyrir mér að óléttumyndir og annað meðgöngutengt myndu einkenna 2019 . Sjokk en samt mikil tilhlökkun . Ég og Steinar búin að vera þá saman í 8 ár og var það alltaf planið að stofna fjölskyldu . Við Steinar fórum spennt saman í snemmsónar og sáum að það var ekkert í leginu en eftir tvær vikur af daglegum blóðprufum og óvissu var niðurstaðan sú að um utanlegsfóstur var að ræða . Þetta kenndi okkur Steinari svo ótrúlega mikið og vorum við svo þakklát þegar ég varð ólétt eiginlega strax aftur eftir þetta . Ljósið í myrkrinu .